**Årsrapport for Hus-styret speiderhuset i Mjølner Speidergruppe 2016:

Styrets sammensetning 2015/2016:**

Leder: Nils R Melby (ikke på valg)
Kasserer: Anders Ø Johnsen (ikke på valg)
Husansvarlig: Bodil Svendsberget (ikke på valg)
Vaktmester: Trond Rønningen (på valg) – ikke sagt seg villig til nye 2 år
Representant Mjølner: Jan Martin Furulund (ikke på valg, valgt av Mjølner speidergruppe)

**Aktiviteter i 2015/2016:**

1. Styret har gjennomført oppgradering/oppussing av speiderhuset som følger:
 1.) Oppgradering av kjøkken – ny komfyr og oppvaskmaskin
 2.) Lagt nytt gulv i storstua
2. Styret har også i 2015/2016 jobbet mye med å få ned driftskostnadene på speiderhuset, samt jobbet for å øke inntektene. Herunder har styret fremforhandlet ny leieavtale med Folkehjelpen i Norge. Disse leier huset 3 dager i uken for kr. 300,- pr dag. I 2016 har denne leieavtalen fått helårseffekt. Den variable utleien har også økt formidabelt.
3. Styret har i perioden fra september 2015 til september 2016 gjennomført 2 styremøter.

**Økonomi 2015:**Speiderhuset gikk i 2015 med underskudd på kr. 8 561,-. Årsaken til underskuddet ligger i at det var budsjettert med kommunal støtte til investeringer/vedlikehold via grendehusutvalget. Denne støtteordningen ble av økonomiske årsaker midlertidig fjernet fra kommunens budsjetter for 2015. Korrigerer man for vedlikehold gikk driften med kr. 24 939,- i pluss. Se for øvrig vedlegg til resultat 2015.

**Økonomi 2016 (pr. 31. august 2016):**Speiderhuset har hatt en god utvikling ift kostnadskontroll så langt i 2016. De variable inntektene har også gått betydelig opp. Status pr. 31. august er et underskudd på kr. 4 595,-. Årsaken til underskuddet er kostnadsføring av planlagt vedlikehold av gulv i storstuen (ca. kr. 35 000), samt uforutsette kostnader ift anskaffelse av ny oppvaskmaskin og komfyr (kr. 12 300,-). Prognosen for 2016 tilsier imidlertid et overskudd på kr. **24 000,-**. Korrigert for vedlikehold og uforutsette anskaffelser, er forventet driftsresultatet på kr. 77 000,-.
Styret anser økonomien til speiderhuset for å være god og solid. Det er kontroll på kostnadene, og oppussing og korrekt prising av utleie har gitt en meget god inntektsøkning. Speiderhuset har også nå 2 faste leietakere. Røde Kors som genererer ca. 24 000,- pr år, og Folkehjelpen i Norge som genererer ca. kr. 35 000,- pr år. Den variable utleien har økt formidabelt fra kr. 47 000,- i 2015 til forventet 80 000,- i 2016. Se for øvrig vedlegg for resultat pr 31. august 2016.

**Budsjett 2017:**

Hus-styret har budsjettert med kr. 108 500 i kostnader for 2017. Dette er 8 500,- mindre enn forventet regnskap for 2016. Reduksjonen tilskrives lavere investering/vedlikeholdsbehov.
Hus-styret har budsjettert med kr. 131 000,- i totale inntekter for 2017. Tallene er basert på regnskapstall for 2016, og nedjustert noe for å redusere risiko. Det er lagt inn kr. 10 000 som inntekt fra kommunen i form av støtte til vedlikehold fra grendehusutvalget. Dersom støtten ikke innvilges, vil dette medføre et lavere investeringsnivå/vedlikeholdsnivå.
**Totalt sett budsjetteres det med et overskudd på ca. kr. 23 000,-.**